Wees versigtig met vuurtjies in Pta | Netwerk24
Wees versigtig met vuurtjies in Pta
Deur Isabel Venter 18 September 2019 19:17
Die brand wat Woensdag uitgebreek het naby Manningstraat in Colbyn. Die vlamme is gou geblus deur brandweermanne van Pretoria. Foto: DEAAN VIVIER
’n Brand in die veld in Colbyn. Foto: DEAAN VIVIER
Pretorianers moet versigtig wees waar hulle ’n vuurtjie maak.
Só het Tshwane-nooddiens Woensdag gewaarsku ná ’n veldbrand in Colbyn (naby Manningstraat).
Charles Mabaso, woordvoerder van Tshwane-nooddienste, sê dit is onduidelik wat die brand veroorsaak het.
Die vlamme is vinnig geblus voordat dit na nabygeleë huise in die omgewing kon versprei.
Dit kon brandstigting wees of die warmer temperature wat die provinsie ervaar, sê Mabaso.
Hy het ook genoem dat die brandgevaarseisoen nog nie verby is nie.
“Tot tyd en wyl dit reën, sal brandbeperkings in plek bly en moet mense pasop waar hulle vuur maak,” sê Mabaso.
Kumsa Masizana, ’n weervoorspeller van die Suid-Afrikaanse Weerdiens, het bevestig daar is tans geen brandgevare uitgereik vir Gauteng nie.
“Brande ontstaan gewoonlik in baie warm en winderige toestande. Tans ervaar die provinsie net warm, droë weerstoestande,” sê Masizana.
Vir die res van die week sal temperature in Pretoria en die res van die provinsie wissel tussen 30 °C en 33 °C.
’n Brand in die veld wat grens aan Manningstraat in Colbyn, is gou in bedwang gebring deur brandweermanne van Pretoria en het nie versprei na die nabygeleë huis nie. .Foto: DEAAN VIVIER
Meer oor: Pretoria | Brand | Brande
50 strukture verwoes in Langa-brand; 165 dakloos